text: বিউটি সার্কাস আসন্ন বাংলাদেশি চলচ্চিত্র, যেটিতে অভিনয় করেছেন জয়া আহসান, ফেরদৌস, তৌকির আহমেদ প্রমুখ। ২০২০-এর পহেলা বৈশাখে চলচ্চিত্রটি মুক্তির কথা ছিল। বিউটি সার্কাস এর টিজার প্রকাশের পর দর্শকদের মাঝে ব্যপক প্রত্যাশা তৈরি হয়েছিল ছবিটিকে ঘিরে।
  
  কাহিনী সংক্ষেপ 
  
  সার্কাসের মালিক ও প্রধান নারী যাদুশিল্পী বিউটি (জয়া)। তার যাদু প্রদর্শনীর কারিশমা আর রূপে পাগল এলাকার তিন প্রভাবশালী ব্যক্তি। বিউটিকে নিজের করে পাবার প্রতিযোগিতায় নামে তারা। এতে এক সময় হুমকির মুখে পড়ে যায় পুরো বিউটির সার্কাসটি। কিন্তু কৌশলী বিউটি হাল ছাড়বার পাত্রী নয়। বুদ্ধির জোরে সে শেষ পর্যন্ত কাটিয়ে ওঠে গভীর সংকট।
  
  শ্রেষ্ঠাংশে 
  
   জয়া আহসান - বিউটি
   ফেরদৌস
   তৌকির আহমেদ
   গাজী রাকায়েত
   এবিএম সুমন
   শতাব্দী ওয়াদুদ
   হুমায়ূন কবীর সাধু
  
  নির্মাণ 
  
  দীর্ঘ প্রস্তুতি ও অর্থ সংকট কাটিয়ে অবশেষে বিউটি সার্কাস চলচ্চিত্রটির নির্মাণ শুরু করেন এর নির্মাতা মাহমুদ দিদার। ২০১৭ সালের ৬ ফেব্রুয়ারি থেকে শুরু হয় বিউটি সার্কাস ছবির শুটিং। দুইশত জনের নির্মাণ সঙ্গী নিয়ে প্রায় দুই হাজার গ্রামবাসীর অংশগ্রহণে চিত্রধারণের কাজ করেন নির্মাতা। এর জন্য নির্মাতা বিশাল সার্কাস প্যান্ডেল নির্মাণ ও গ্রাম্যমেলার আয়োজন করেন। বিউটি সার্কাস সরকারী অনুদানপ্রাপ্ত চলচ্চিত্র হলেও অর্থ সংকটের কারণে ছবির কাজ শুরু করতে দীর্ঘদিন অপেক্ষা করতে হয়েছে নির্মাতা মাহমুদ দিদারকে। পরবর্তীতে ইমপ্রেস টেলিফিল্ম এই ছবি প্রযোজনা করতে রাজি হয় এবং ছবির কাজ শুরু করেন পরিচালক।
  
  তথ্যসূত্র
  
  বহিঃসংযোগ 
   
  
  বিষয়শ্রেণী:বাংলাদেশী চলচ্চিত্র
  বিষয়শ্রেণী:২০২০-এর চলচ্চিত্র
  বিষয়শ্রেণী:জয়া আহসান
title: বিউটি সার্কাস